recursal/SuperWikiNEXT-32B huggingface dataset:
**வனமாலி மகாராணா** ( *Banamali Maharana* , 16 மே 1941 - 17 நவம்பர் 2018) மர்தலா வாசித்த ஒரு இந்திய தாள வாத்தியக் கலைஞர் ஆவார்

ஆரம்ப கால வாழ்க்கை
------------------

மகாராணா, புரி மாவட்டத்தில் உள்ள இரகுராஜ்பூரில் பிறந்தார். சிறு வயதிலிருந்தே இவருக்கு இசையில் ஈடுபாடு இருந்தது. ஆனால் ஆனால் முறையான பயிற்சி இல்லை. மோகன் சுந்தர் தேவ் கோசுவாமி மற்றும் அவரது குழுவினரால் நிகழ்த்தப்பட்ட *ராசலீலா*வினால் இவர் ஈர்க்கப்பட்டார்.

தொழில்
------

மகாராணா, கோசுவாமியுடன் கோலா (மிருதங்கம்) மற்றும் தோலக் இசைக்கத் தொடங்கினார். இவர் அன்னபூர்ணா நாடக நிறுவனத்தில் சேர்ந்த பிறகு முறையான பயிற்சி தொடங்கியது. அங்கு சிங்காரி சியாம்சுந்தர் கர் மற்றும் சேத்ரமோகன் கர் ஆகியோரிடம் தாளக்கலைகளை கற்றுக்கொண்டார். இவரது சகோதரர் குரு கேளுச்சரண மகோபாத்திரா தனது பெரும்பாலான நடன நிகழ்ச்சிகளுக்கு இவரை அழைத்துச் சென்றார். 

மகாராணா கட்டாக்கில் உள்ள கலா விகாஸ் கேந்திராவிலும் பின்னர் உத்கல் சங்கீத மகாவித்யாலயாவிலும் மர்தலா கற்பிக்கத் தொடங்கினார். 1999-இல் மர்தலா துறையின் தலைவராக ஓய்வு பெறுவதற்கு முன்பு உத்கல் சங்கீத மகாவித்யாலயாவில் மர்தலா இசையில் ஏழு ஆண்டு படிப்பை அறிமுகப்படுத்தினார். 

தனது காலத்தில் ஒடிசி நிகழ்ச்சிகளுக்காக மிகவும் விரும்பப்பட்ட மர்தலா கலைஞர் ஆவார். கேளுசரணைத் தவிர, சஞ்சுக்தா பாணிகிரஹி, ஓபாலி ஓபராஜிதா, பிரியம்வதா மொகந்தி எஜ்மாடி, சோனல் மான்சிங், அருணா மொகந்தி, சுஜாதா மொஹாபத்ரா, பார்வதி தத்தா மற்றும் பலருடன் இந்தியாவிலும் வெளிநாட்டிலும் நடன நிகழ்ச்சிகளில் கலந்துகொண்டார்.

விருதுகள்
---------

* கபி சாம்ராட் உபேந்திரா பஞ்சா சன்மான் - 2016

சான்றுகள்
---------

1. ↑  "Noted Guru Banamali Maharana passes away". *UNI India*. 30 November 2018 அன்று பார்க்கப்பட்டது.
2. ↑  "Eminent percussionist Guru Banamali Maharana passes away". *pti news*. 30 November 2018 அன்று பார்க்கப்பட்டது.
3. ↑  "Mardala exponent Banamali Maharana passes away". *The New Indian Express*. 17 November 2018.. பார்த்த நாள்: 16 January 2020.
4. ↑  "Eminent percussionist Guru Banamali Maharana passes away". *Business Standard*. Press Trust of India. 17 November 2018.. பார்த்த நாள்: 16 January 2020.
**சப்புக்கட்டை** (பஞ்சாபி: ਸੱਪ), அல்லது **சிக்கா கட்டை** (பஞ்சாபி: ਛਿੱਕਾ), என்றும் அழைக்கப்படுவதோடு, சில இடங்களில் சாப்பு அல்லது சுப்பு என்றும் உச்சரிக்கப்படும் இந்த இசைக்கருவி பஞ்சாபின் பூர்வீக இசைக்கருவிகளில் ஒன்றாகும். இது நாட்டுப்புற பஞ்சாபிய நடனங்களான பாங்கரா மற்றும் மல்வாய் கித்தா ஆகியவை நிகழ்த்தப்படும் போது ஆகியவற்றுடன் பயன்படுத்தப்படுகிறது

கருவியின் வடிவம்
----------------

இது பொதுவாக வலுவான (கருப்பு தாலி)மரத்தின் கட்டைகளை கொண்டு, பல **X** வடிவ சிறிய பகுதிகளாக ஒன்றுடன் ஒன்று இணைக்கட்டு செய்யப்படுகிறது. இந்த கருவிகள் பொதுவாக மிகவும் உறுதியானவை. ஏனெனில் இவைகள் உடைக்க முடியாதபடி உருவாக்கப்படுகிறது.

இசைக்கருவியின் பயன்பாடு
-----------------------

பொதுவாகவே , இந்த தாள வாத்தியத்தை இரு கைவிரல்களில் அதன் முனையை மாட்டிக்கொண்டு வாசிப்பன் மூலம் ஒரு தனித்துவமான கைதட்டல் ஒலியை ஏற்படுத்தலாம். இக்கருவியில் உள்ள X வடிவ சிறுதுண்டுகள் ஒன்றோடொன்று விரிந்து சரியும் போதெல்லாம் ஏற்படுத்தும் ஓசை தனித்தன்மை கொண்டதாகும். பலர் சேர்ந்து பயன்படுத்தும் போது, அவர்களுக்கு முறையான பயிற்சி இல்லாவிடில் தாளம் தப்பும் வாய்ப்பு உருவாகும். பாங்க்ரா நடனக் கலைஞர்கள் தங்கள் நடனத்தின் போது தாவல்கள், குந்துகைகள் அல்லது எளிய பாங்க்ரா நகர்வுகளைச் செய்யும்போது இந்த சப்புக்கட்டையைத் தட்டுவதன் மூலம் தங்கள் ஒத்திசைவைக் காட்டுகிறார்கள். இந்த தாளக்கருவியின் ஒருங்கிணைப்பு நாட்டுப்புற நடனங்களை மேலும் ஆற்றல்மிக்கதாக மாற்றுகிறது.

மேலும் பார்க்க
--------------

* பஞ்சாபின் நாட்டுப்புற இசை கருவிகள்

மேற்கோள்கள்
-----------

1. ↑  Pande, Alka (2006). *Folk Music & Musical Instruments of Punjab, Volume 1*. Mapin Publishers Pvt. Ltd.. பக். 128.
2. 1 2  ਅਰੁਣਜੀਤ ਸਿੰਘ ਟਿਵਾਣਾ. "ਭੰਗੜੇ 'ਚ ਵਰਤੇ ਜਾਣ ਵਾਲੇ ਲੋਕ ਸਾਜ਼". www.dhaula.in. 10 Mar 2012 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Malwai Giddha Dance - Performed by Old Men of Punjab". *www.discoveredindia.com*. 2022-08-31 அன்று பார்க்கப்பட்டது.
**கீதா அனந்தன்** (*Geetha Anandan*) என்பவர் இந்திய அரசியல்வாதியும் முன்னாள் புதுச்சேரி சட்டப்பேரவை உறுப்பினர் ஆவார். இவர் முதுகலை தமிழில் அண்ணாமலைப் பல்கலைக்கழகத்தில் பட்டம் பெற்றுள்ளார். இவர் புதுச்சேரி ஒன்றிய பகுதியான காரைக்கால் மாவட்டத்தின் நிரவி திருமலைராயன்பட்டினம் சட்டமன்றத் தொகுதியிலிருந்து தேர்ந்தெடுக்கப்பட்ட சட்டப்பேரவை உறுப்பினர் ஆவார். இவர் திராவிட முன்னேற்றக் கழகம் கட்சியைச் சேர்ந்தவர் ஆவார்.

தேர்தல்
-------

கீதா ஆனந்தன் 2011ஆம் ஆண்டு புதுச்சேரி சட்டப்பேரவைத் தேர்தலில் திமுக வேட்பாளராகப் போட்டியிட்டார். இவரை எதிர்த்துப் போட்டியிட்ட திமுகவிலிருந்து சுயேச்சை வேட்பாளர் வி. எம். சி. சிவகுமார் வெற்றி பெற்றார். கீதா ஆனந்தன் இந்தத் தேர்தலில் சுமார் 300 வாக்குகள் வித்தியாசத்தில் தோல்வியடைந்தார்.

மீண்டும் 2016 தேர்தலில் கீதா திமுக வேட்பாளராகப் போட்டியிடத் தேர்வு செய்யப்பட்டார். இத்தேர்தலில் அதிமுக வேட்பாளராகப் போட்டியிட்ட வி. எம். சி. சிவகுமார் மீண்டும் போட்டியிட்டார். ஆனால் கீதா ஆனந்தன் 6936 வாக்குகள் வித்தியாசத்தில் சிவக்குமாரைத் தோற்கடித்தார்.

2021ஆம் ஆண்டு நடைபெற்றத் தேர்தலில் சுயேச்சையாக போட்டியிட்டுத் தோல்வியடைந்தார்.

மேற்கோள்கள்
-----------

1. ↑  "A.Geetha(DMK):Constituency- NERAVY T.R. PATTINAM(PUDUCHERRY) - Affidavit Information of Candidate:". *www.myneta.info*.
2. ↑  "NERAVY-T.R.PATTINAM Constituency Result in Puducherry Assembly Election 2011". *www.indianballot.com*. 2018-12-22 அன்று மூலம் பரணிடப்பட்டது. 2021-07-25 அன்று பார்க்கப்பட்டது.
3. ↑  Prakash, M. "Neravy T.R. Pattinam 2016 Assembly MLA Election Pondicherry - Entranceindia".
4. ↑  "Geetha Anandan(Independent(IND)):Constituency- NERAVY-T.R.PATTINAM(KARAIKAL) - Affidavit Information of Candidate:". *myneta.info*. 2021-07-25 அன்று பார்க்கப்பட்டது.
**இந்தியப் பட்டயக் கணக்கறிஞர்கள் கழகம்** (English:Institute of Chartered Accountants of India (**ICAI**)) பட்டயக் கணக்கறிஞர்கள் சட்டம், 1949 இன் படி இந்திய பட்டயக் கணக்கறிஞர்கள் தொழிலை வழிநடத்த உறுவாக்கபட்ட சட்டபூர்வமான நிறுவனம் ஆகும். இந்தியப் பட்டயக் கணக்கறிஞர்கள் கழகம், உலகிலேயே இரண்டாவது மிகபெரிய கணக்கியல் நிறுவனம் ஆகும். பட்டயக் கணக்கறிஞர்கள் சட்டம், 1949 இன் படி இந்திய பட்டயக் கணக்கறிஞர்கள் கழகம் அமைக்கபட்ட பிறகு பட்டயக் கணக்கறிஞர் என்ற சொல் பதிவுபெற்ற கணக்காளர் என்பதற்கு பதிலாக வழக்குக்கு வந்தது. இந்த கழகம் இந்திய அரசியலமைப்பு நடைமுறைக்கு வரும் முன்பே தோற்றுவிக்கபட்டது என்பதே இதன் சிறப்பை மேற்கோளிட்டு காட்டுகிறது. இந்த கழகம் இந்தியாவில் கணக்கியல் மற்றும் கணக்காய்வு கோட்பாடுகளை வகுக்க அதிகாரம் பெற்ற ஒரே அமைப்பாகும்.

வரலாறு
------

1913 இல் இயற்றபட்ட இந்திய நிறுமச் சட்டம், முதல்முறையாக ஒரு நிறுமம் குறிப்பிட்ட கணக்கு ஏடுகளை எழுதி பராமரிக்க வேண்டும் என்று உறைத்தது. மேலும் இந்த கணக்கு ஏடுகளை கணக்காய்வு செய்ய குறிப்பிட்ட தகுதி உடைய ஒருவரை  கணக்காய்வாளராக பணியில் அமர்த்த வேண்டும் என்றது. ஒருவர் கணக்காய்வாளராக பணியாற்ற மாகாண அரசிடமிறுந்து கட்டுப்பாடுக்குட்பட்ட சான்றிதழ் ஒன்றை பெற வேண்டும். 

1930 இல் கணக்காளர் பதிவேடு ஒன்றை அமைக்க இந்திய அரசு முடிவு செய்தது. இந்த பதிவேட்டில் இடம் பெற்ற நபர்கள் பதிவுபெற்ற கணக்காளர் என்று அழைக்கபட்டனர். அதன் பிறகு இந்திய அரசை கணக்கியல் மற்றும் கணக்காய்வாளர் பெற வேண்டிய தகுதிகள் பற்றி பரிந்துறைக்க இந்திய கணக்கியல் வாரியம் என்ற அமைப்பு உறுவாக்கபட்டது. எனினும் கணக்கியல் துறை சரியாக முறைபடுத்தபடவில்லை என்று பரவலாக நினைக்கபட்டது. அதனால் 1948 இல் கணக்கியல் துறையை முறைபடுத்த கணக்காளர்களை கொண்டு தன்னாட்சி பெற்ற அமைப்பு ஒன்றை அமைக்க வேண்டும் என்று வல்லுனர் குழு ஒன்று பரிந்துரை செய்தது. அதன்படி பட்டயக் கணக்கறிஞர்கள் சட்டம், 1949 நிறைவேற்றபட்டது. எனினும் கணக்கியல் துறை சரியாக முறைபடுத்தபடவில்லை. இந்திய பட்டயக் கணக்கறிஞர்கள் பெறும்பாலும் சில குறிப்பிட்ட உயர் சமூகத்தினர்களாகவே உள்ளனர். இந்தியாவில் பல திறமையானவர்களுக்கு பட்டயக் கணக்கறிஞர் கழகம் நல்ல வாய்ப்பு நல்குகிறது, மற்றும் கிராமப்புறத்தில் உள்ள மாணவ மாணவிகள் இக்கல்வியை பயில வாய்ப்புகள் அளிக்கின்றன பட்டயக் கணக்கறிஞர் கழகம். 

இந்திய பட்டயக் கணக்கறிஞர் ஆவது எளிதல்லாத ஒன்றாய் விளங்குகிறது. இந்திய பட்டயக் கணக்கறிஞர் இறுதித் தேர்வு உலகின் மிக கடினமான தேர்வுகளில் ஒன்றாக கருதப்படுகின்றது. பிற தேர்வுகளுடன் ஒப்பிடும்போது வெற்றி விகிதம் மிகக் குறைவே.அடித்தளத் தேர்வுக்கான காலம் ஆறு மாதம்,அல்லது ஏதோ ஒரு பட்டப்படிப்பு கீழ்நிலை படித்திருக்க வேண்டும்.இடைநிலை தேர்வுக்கு காலம் எட்டு மாதம். பிறகு இரண்டரை ஆண்டுகள் ஒரு பட்டையக் கணக்கறிஞரிடம் கீழ் வேலை பார்த்து பிறகு இறுதித் தேர்வுக்கு தயாராகி தேர்வளிக்க வேண்டும். 

இந்தியாவில் பட்டயக் கணக்கறிஞர்களுக்கு ஆட்சியர் மற்றும் மருத்துவர்களுக்கு இணையான மதிப்பு வழங்கப்படுகிறது.பொதுவாக பட்டையக் கணக்கருக்கு வேலைவாய்ப்பு பெரிதளவில் உள்ளது. இந்தியாவின் பல பிரபலங்கள் பட்டயக் கணக்கராக இருக்கின்றனர்.எடுத்துக்காட்டாக அமைச்சர் பியூசு கோயல்,ஆதித்ய பிர்லா, இராகேசு சுன்சுன்வாலாவாலா, மேலும் பலர்.

இவற்றையும் பார்க்கவும்
----------------------

* பட்டயக் கணக்கறிஞர்

ஆதாரங்கள்:
----------

1. ↑  New President of ICAI
2. ↑  New Vice President of ICAI
3. ↑  ICAI ஐ பற்றி அதன் இணையதளம்
**1919 வெரோனா காப்ரோனி கா.48 விபத்து** (*1919 Verona Caproni Ca.48 crash*) 1919, ஆகத்து 2 ஆம் நாளன்று, ஒரு **காப்ரோனி கா.48** வகை வானூர்தி இத்தாலியில் உள்ள வெரோனா என்ற இடத்தில் விழுந்து நொறுங்கியது. இந்த வானூர்தியில் பயணித்த அனைவரும் இவ்விபத்தில் இறந்தனர். இறந்தவர்களின் எண்ணிக்கை 14 அல்லது 15 அல்லது 17 ஆக இருக்கலாம் என்று பல்வேறுபட்ட மூலங்களிலிருந்து அறியமுடிகிறது. இது இத்தாலியின் முதல் வணிக வானூர்திப் போக்குவரத்துப் பேரழிவாக அமைந்ததுடன்; தொடக்கக்காலத்தில் ஏற்பட்ட வளியிலும் கனமான வானூர்திப் பேரழிவுகளில் ஒன்றாகும்.

விமான வரலாறு
------------

காப்ரோனி கா.48 (*Caproni Ca.48*) வகை வானூர்தியை காப்ரோனி என்ற நிறுவனம்,சொந்தமாக இயக்கிவந்தது. சம்பவத்தன்று 1919 ஆகத்து 2ஆம் திகதி சனிக்கிழமை,உள்ளூர் நேரப்படி காலை 07:30 மணியளவில் இத்தாலியின் தலிடோ (*Taliedo*) மாவட்டத்தில் உள்ள மிலன் நகரிலிந்து, அந்நிறுவனத்துக்கு சொந்தமான விமான தளத்திலிருந்து வெனிசு நோக்கி புறப்பட்டது. இவ்வானூர்தியை இத்தாலிய 2 ராணுவ விமானிகள் இயக்கினார்கள், அன்று வெனிசு உள்ளூர் நேரப்படி காலை 09:22 க்கு முதல் பயணமாக வெனிசு விமான தளத்தில் வானூர்தி நன்றாக தரையிறக்கப்பட்டது. அன்று பகல் முழுவதும்,அங்கேயே நிறுத்திவைக்கப்பட்டிருந்த காப்ரோனி கா.48 வானூர்தி அன்று மாலை 05:00 மணியளவில் திரும்பவும் தலிடோ நோக்கி புறப்பட்டது, சிறிது நேரத்தில் வானூர்தி வெரோனா (*Verona*) விமான தளத்திற்கு மேல் 3000 அடி(910 மீட்டர்) உயரத்தில் கடந்து, பறந்து சென்றுகொண்டிருந்தபோது கட்டமைப்பு தோல்வியின் காரணமாக இறக்கைகள் படபடக்க வானூர்தி செயலிழந்த, அதேநேரம் விமான குழுவினால் எச்சரிக்கை செய்தியளித்தனர், யாவரும் பதட்டமடைந்து வானூர்தி விபத்தாகும் முன்பே குதித்து பலியானார்கள் என்பது குறிப்பிடத்தக்கது. இந்த வானூர்தி விபத்தை பல மக்கள் நேரில் பார்த்ததாக மூலத்தகவல் உள்ளது.

மேற்கோள்கள்
-----------

1. 1 2 3 4 5  *Flight*, August 7, 1919, p. 1053.
2. 1 2  "Venice Airport Lido: On the Wings of the Sparrow". 2017-06-12 அன்று மூலம் பரணிடப்பட்டது. 2015-08-07 அன்று பார்க்கப்பட்டது.
3. 1 2  Guttman, p. 55.
4. ↑  "Accident description". aviation-safety.net (ஆங்கிலம்) 1996-2016. 2016-10-23 அன்று பார்க்கப்பட்டது.
5. ↑  "1919 Verona Caproni Ca.48 crash". haltenraum.com (ஆங்கிலம்) Februar 26, 2016. 2016-10-23 அன்று பார்க்கப்பட்டது.
**ஐ.ஆர்.என்.எஸ்.எஸ்-1சி** (IRNSS-1C) என்பது இந்திய பிராந்திய ஊடுருவும் துணைக்கோள்கள் வரிசையில் மூன்றாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.

உருவாக்கம்
----------

இச்செயற்கைக்கோளை இந்திய விண்வெளி ஆய்வு மையம் உருவாக்கியது. இடஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.

ஏவுதல்
------

ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 15 அக்டோபர் 2014 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது.

இதையும் பார்க்கவும்
-------------------

* ஐ.ஆர்.என்.எஸ்.எஸ்-1ஏ
* ஐ.ஆர்.என்.எஸ்.எஸ்-1பி
* ஐஆர்என்எஸ்எஸ் 1-டி
* ஐ.ஆர்.என்.எஸ்.எஸ்-1இ
* ஐ.ஆர்.என்.எஸ்.எஸ்-1எஃப்
* ஐ.ஆர்.என்.எஸ்.எஸ்-1ஜி

மேற்கோள்கள்
-----------

1. ↑  "IRNSS-1A". 30 மார்ச் 2015 அன்று பார்க்கப்பட்டது.
2. ↑  "IRNSS". இசுபேசு.இசுகைராக்கெட் இணையத்தளம். 30 மார்ச் 2015 அன்று பார்க்கப்பட்டது.
3. ↑  "ISRO: After GSLV launch, PSLV C24 with IRNSS-1B likely in March". *India*. 5 January 2014.. பார்த்த நாள்: 6 January 2014.
4. ↑  "India launches third navigation satellite". 16 October 2014 அன்று பார்க்கப்பட்டது.
வட இந்தியாவைப் பூர்விகமாக கொண்ட கீதா சிங் இளம்வயதிலேயே தெலுங்கானாவின் நிசாமாபாத்தில் குடியேறியுள்ளார். திரைப்படத்துறை மீதான ஆர்வத்தினால் தெலுங்கு மொழியை திறம்பட கற்று மறைந்த பிரபல திரைப்பட தயாரிப்பாளர் இ. வீ. வெ சத்யநாராயணனால் தயாரிக்கப்பட்ட எவாடி கோல வாடிடி (2005) என்ற தெலுங்கு திரைப்படத்தின் மூலம் தெலுங்குத் திரைப்படத்துறையில் அறிமுகமாயுள்ளார். முதல் படத்திலேயே தனது நகைச்சுவை நடிப்பினால் பரவலாக அறியப்பட்ட இவர், அதை தொடர்ந்து அல்லரி நரேஷ் நடித்த கிடகிதலு (2006) திரைப்படத்தில் கதாநாயகியாகவும் நடித்து பிரபலமானார். இவ்விரு படங்களையும் சத்யநாராயணா இயக்கி தயாரித்துள்ளார். கீதா சிங் பதினெட்டு ஆண்டுகளில் நகைச்சுவை மற்றும் குணச்சித்திர கலைஞராக ஐம்பதுக்கும் மேற்பட்ட தெலுங்கு படங்களில் நடித்துள்ளார். பிரம்மானந்தம், அலி, வேணு மாதவ், தர்மவரப்பு சுப்பிரமணியம் மற்றும் கொண்டவலச லட்சுமண ராவ் போன்ற பிரபல நகைச்சுவை நடிகர்களுடன் இவருக்கான வெளியையும் உருவாக்கியுள்ளார். இவர் தனது அண்ணனின் குழந்தைகளைத் தத்தெடுத்து வளர்த்து வந்தார். அவர்களில் ஒரு மகன் சாலை விபத்தில் இறந்த பின்னர் திரை வாழ்க்கையில் இருந்து விலகி வாழ்ந்து வருகிறார்.

திரைப்படவியல்
-------------

 

* *ஏவாடி கோலா வாடி* (2005)
* *கிடாக்கிதாலு* (2006)
* *பிரேமாபிஷேகம்* (2008)
* *சசிரேகா பரிணயம்* (2009)
* *ஊஹா சித்திரம்* (2009)
* *மொண்டி மொகல்லு பென்கி பெல்லாலு* (2009)
* *மொகுடு காவல் (*2009)
* *இலக்கு* (2009)
* *மல்லி மல்லி* (2009)
* *ராம்பாபு காடி பெல்லம்* (2010)
* *ஆகாச ராமண்ணா* (2010)
* *ராம்தேவ்* (2010)
* *விஷம்* (2011)
* *பப்லு* (2011)
* *நாக்கு ஓ லவ்ரூந்தி* (2011)
* *பில்லா டோரிகிதே பெல்லி* (2011)
* *அமயக்குடு* (2011)
* *தெலுகம்மயி* (2011)
* *சீமா தபகை* (2011)
* *சிவப்பு* (2012)
* *தூல்* (2012)
* *லக்கி* (2012)
* *நீலவேணி* (2013)
* *ஒன்பதுலே குரு* (2013; தமிழ்)
* *ராயலசீமா எக்ஸ்பிரஸ்* (2013)
* *கெவ்வு கெக்கா* (2013)
* *பொட்டுக்காடு* (2013)
* *சங்கராபரணம் (2015)*
* *சரினோடு* (2016)
* *கல்யாண வைபோகம்* (2016)
* *ஈடோ ரகம் ஆதோ ரகம்* (2016)
* *தெனாலி ராமகிருஷ்ணா பி.ஏ. பிஎல்* (2019)

மேற்கோள்கள்
-----------

1. ↑  "கீதா சிங் படத்தொகுப்பு, கீதா சிங் தெலுங்கு படங்கள்". OneIndia Entertainment. 6 December 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "'கிடகிடலு' படத்தின் நாயகி வாய்ப்பு கொடுத்து ஏமாற்றுகிறார்".
3. ↑  "தெலுங்கு நடிகை கீதா சிங்கின் மகன் விபத்தில் உயிரிழந்தார்". *PINKVILLA* (ஆங்கிலம்). 2023-02-18. 2023-03-19 அன்று பார்க்கப்பட்டது.
**எஸ். டி. ஆதித்தியன்** (27 மே 1904 - 1981) தமிழக அரசியல்வாதி. திராவிட முன்னேற்றக் கழகம் கட்சியைச் சேர்ந்தவர்.

இவர் திருநெல்வேலி மாவட்டத்தில் பெருமாள்புரம் என்ற இடத்தில் பிறந்தார். அவர் இங்கிலாந்தில் பயின்றார், 1933 ஆம் ஆண்டில் கோவிந்தம்மாளை திருமணம் செய்து கொண்டார். அவர் சிங்கப்பூரில் மிகவும் செல்வந்த வணிகரின் மகள் ஆவார்.

அந்த செல்வத்துடன் இந்தியா திரும்பிய பின்னர் சன் காகித ஆலையை நிறுவினார். அவர் ஒரு பத்திரிகை கலைஞராக தனது வாழ்க்கையைத் தொடங்கினார். விடுதலைப் போராட்டத்தின் போது அவர் 1941 இல் நான்கு மாதங்கள் சிறையிலடைக்கப்பட்டார். கோவில் நுழைவு இயக்கத்தில் தீவிரமாக பங்குபெற்றார்.

1961 ல் இருந்து சன் காகித ஆலையின் இயக்குனராக பணியாற்றினார். சட்டப்படி வழக்கறிஞராகவும் இந்திய உச்ச நீதிமன்றத்தில் வழக்கறிஞராகவும் பணியாற்றினார். 1945-1947 இடையே மத்திய நாடாளுமன்ற உறுப்பினராக பணியாற்றினார். 1952-1957 ஆண்டுகளில் தமிழ்நாடு சட்டமன்ற உறுப்பினராகவும் பணியாற்றினார். 1952 தேர்தலில் திருச்செந்தூர் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள்
-----------

1. ↑   *Tamil Nadu Legislative Council Who is Who 1970-1971*. Legislative Council Department Fort St. George. January 1971. பக். 19.
**மைக்கேல் ரூக்கர்** (ஆங்கில மொழி: *Michael Rooker*) (பிறப்பு: ஏப்ரல் 6, 1955) என்பவர் அமெரிக்க நாட்டு நடிகர் ஆவார். இவர் 1985 ஆம் ஆண்டு முதல் எயிட் மென் அவுட் (1988), சீ ஆப் லவ் (1989), டேஸ் ஆப் தண்டர் (1990), மள்ளரேட்ஸ் (1995) போன்ற பல திரைப்படங்களில் நடித்துள்ளார். 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி மற்றும் கார்டியன்ஸ் ஆப் தி கேலக்ஸி 2 (2017) போன்ற திரைப்படங்களில் 'யோண்டு' என்ற கதாபாத்திரத்தில் நடித்துள்ளார்.

ஆரம்ப கால வாழ்க்கை
------------------

மைக்கேல் ரூக்கர் 6 ஏப்ரல் 1955 ஆம் ஆண்டு அலபாமாவில் உள்ள ஜாஸ்பரில் பிறந்தார். இவருக்கு ஒன்பது சகோதர சகோதரிகள் உள்ளனர். இவர் தனது 13 வயதாக இருந்தபோது அவரது பெற்றோர் விவாகரத்து செய்தனர், மேலும் அவர் தனது தாய் மற்றும் உடன்பிறப்புகளுடன் இல்லினாய்ஸின் சிகாகோவுக்கு குடிபெயர்ந்தார், அங்கு அவர் வெல்ஸ் கம்யூனிட்டி அகாடமி உயர்நிலைப் பள்ளியில் பயின்றார் மற்றும் டீபால் பல்கலைக்கழகத்தில் உள்ள குட்மேன் ஸ்கூல் ஆஃப் டிராமாவில் படித்தார்.

மேற்கோள்கள்
-----------

1. ↑  "Michael Rooker Joins 'Guardians Of The Galaxy'". *Deadline Hollywood*. April 16, 2013. April 18, 2013 அன்று மூலதளத்திலிருந்து பரணிடப்பட்டது எடுக்கப்பட்டது. April 16, 2013 அன்று பார்க்கப்பட்டது.
2. ↑  "Michael Rooker Says Yondu Will Return for Guardians of the Galaxy 2". *Renegade Cinema*.
3. ↑  "'They' Command You to Score New TP/HC From Image". Bloody Disgusting.
4. ↑  Michael Rooker Biography - Yahoo! Movies
5. ↑  Hardwick, Chris (December 20, 2011). "Nerdist Podcast #151: Michael Rooker". Nerdist. May 2, 2013 அன்று மூலம் பரணிடப்பட்டது. December 21, 2011 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் மைக்கேல் ரூக்கர்
* அதிகாரப்பூர்வ இணையதளம்
**மிதிம்னா** (*Mithymna*, (கிரேக்க மொழி: Μήθυμνα, சில சமயங்களில் *Methymna* என உச்சரிக்கப்படுகிறது) என்பது கிரேக்கத்தின் வடக்கு ஏஜியன், லெஸ்போஸ் தீவில் உள்ள ஒரு நகரம் மற்றும் முன்னாள் நகராட்சி ஆகும். 2019 உள்ளூர் அரசாங்க சீர்திருத்தத்தத்திற்கு பிறகு இது மேற்கு லெஸ்போஸ் நகராட்சியின் ஒரு பகுதியாகவும், அந்த நகராட்சியின் ஒரு அலகாகவும் ஆக்கப்பட்டது. 1919 க்கு முன், இதன் அதிகாரப்பூர்வ பெயர் Μόλυβος - **Molyvos** ; அந்த பெயர் பைசந்தியன் சகாப்தத்தின் முடிவில் இருந்து வருகிறது, ஆனால் இன்றும் பொதுவான பயன்பாட்டில் உள்ளது.

நிலவியல்
--------

 மிதிம்னாவின் வான்வழி ஒளிப்படம்
இது இரேசோசுக்கு வடகிழக்கிலும், பிளோமாரிக்கு வடக்கிலும், மிட்டிலீனிக்கு வடமேற்கிலும் அமைந்துள்ளது.

இந்த நகரமானது ( மக்கள் தொகை 1,399, 2011 கணக்கெடுப்பின்படி) தீவின் வடக்குப் பகுதியில் உள்ளது. இந்த நகரத்தில் இருந்து பிரபல கடற்கரை நகரமான பெட்டோ சுமார் 6 கிமீ தொலைவில் அமைந்துள்ளது. நகரத்தின் மிகவும் குறிப்பிடத்தக்க அம்சங்களில் ஒன்று நகரத்தின் நடுவில் உள்ள மலையில் உள்ள பழைய செனோலக் கோட்டை ஆகும். நகரின் அகோராவுக்கு செல்லும் சாலையில் அமைந்துள்ள மற்றும் பல வரலாற்று சிறப்பு மிக்க கடைகள், கஃபேக்கள், உணவகங்கள் போன்றவை சுற்றுலாப் பயணிகளிடையே பிரபலமானதாக உள்ளது.

மிதிம்னாவின் நகராட்சி அலகு, தீவின் வடக்குப் பகுதியில் நகரத்திலிருந்து கிழக்கு நோக்கி நீண்டுள்ளது; இது 50.166 கிமீ² நிலப்பரப்பில் தீவின் மிகச்சிறிய நகராட்சி அலகு ஆகும். 2011 மக்கள் தொகை கணக்கெடுப்பின்படி இதன் மக்கள் தொகை 2,255 ஆகும். நகராட்சியின் யூனிட்டின் அடுத்த பெரிய நகரங்கள் அர்ஜென்னோஸ் (ம.தொ. 240) மற்றும் சைகாமினியா (207) ஆகும்.

மோலிவோஸ் கடற்கரை லெஸ்போஸில் உள்ள நீலக் கொடி கடற்கரைகளில் ஒன்றாகும். கரையோரம் கூழாங்கற்களால் ஆனது, ஆனால் கடற்பரப்பு முற்றிலும் மென்மையான மணலைக் கொண்டுள்ளது. மேலும் கடலானது கணிசமான தொலைவுக்கு ஆழமற்றதாகவே உள்ளது. அகோரா மற்றும் கோட்டை கடற்கரையிலிருந்து தெரியும்.

மாகாணம்
-------

மிதிம்னா மாகாணம் ( கிரேக்கம்: Επαρχία Μήθυμνας‎ ) லெஸ்போஸ் மாகாணங்களில் ஒன்றாகும். அந்தப் பிரதேசம் தற்போதைய நகராட்சி அலகுகளான மிதிம்னா, அஜியா பரஸ்கேவி, எரெசோஸ்-ஆண்டிசா, கல்லோனி, பெட்ரா ஆகியவற்றைக் கொண்டதாக ஒத்திருந்தது. இந்த மாகாணம் 2006 இல் ஒழிக்கப்பட்டது.

வரலாற்று மக்கள் தொகை
--------------------

| ஆண்டு | கிராம மக்கள் | நகராட்சி அலகு மக்கள் தொகை |
| --- | --- | --- |
| 1981 | 1,427 | - |
| 1991 | 1,333 | 2,359 |
| 2001 | 1,497 | 2,433 |
| 2011 | 1,399 | 2,255 |

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "Τροποποίηση του άρθρου 1 του ν. 3852/2010" [Amendment of Article 1 of l. 3852/2010]. Government Gazette. p. 1164.
3. ↑  Name changes of settlements in Greece
4. ↑  "Population & housing census 2001 (incl. area and average elevation)" (PDF). National Statistical Service of Greece.
5. ↑  "Detailed census results 1991" (PDF). (39 MB)
**மைக்கேல் சமர்** (*Battle of Mycale*, பண்டைக் கிரேக்கம்: Μάχη τῆς Μυκάλης  ; *Machē tēs Mykalēs* ) என்பது கிரேக்க பாரசீகப் போர்களின் போது கிரேக்கத்தின் மீதான பாரசீகத்தின் இரண்டாவது படையெடுப்பை முடிவுக்குக் கொண்டுவந்த இரண்டு பெரிய போர்களில் (மற்றொன்று பிளாட்டீயா போர் ) ஒன்றாகும். இது கி.மு. 479 ஆகத்து 27 அன்று சாமோஸ் தீவுக்கு எதிரே ஐயோனியா கடற்கரையில் உள்ள மைக்கேல் மலையின் சரிவுகளில் நடந்தது. எசுபார்த்தா, ஏதென்சு, கொரிந்த் உட்பட கிரேக்க நகர அரசுகளின் கூட்டணிக்கும், செர்கசின் பாரசீகப் பேரரசுக்கும் இடையே இந்தப் போர் நடந்தது.

இதற்கு முந்தைய ஆண்டு செர்க்செஸ் தலைமையில் நடந்த பாரசீக படையெடுப்பில், தெர்மோபைலே மற்றும் ஆர்ட்டெமிசியம் போர்களில் பாரசீகம் வெற்றிகளை ஈட்டியது. மேலும் தெசலி, போயோட்டியா, அட்டிகா போன்ற பகுதிகளைக் கைப்பற்றியது; இருப்பினும், அடுத்தடுத்து நடந்த சலாமிஸ் போரில், நேச நாட்டு கிரேக்க கடற்படைகள் சாத்தியமில்லாத வெற்றியைப் பெற்றன. எனவே பாரசீகம் பெலோனியாவை வெல்வது தடுக்கப்பட்டது. இதனால் செர்க்சஸ் பின்வாங்கினார். அடுத்த ஆண்டில் கிரேக்கர்களை வெற்றிகொள்ள அவரது தளபதி மார்தோனியசு கணிசமான இராணுவத்துடன் விட்டுவந்தார்.

கிமு 479 கோடையில், கிரேக்கர்கள் ஒரு பெரிய இராணுவத்தை திரட்டி பிளாட்டியா போரில் மார்தோனியசை எதிர்கொள்ள அணிவகுத்துச் சென்றனர். அதே நேரத்தில், கிரேக்க நேச நாட்டுக் கடற்படை சமோசுக்குச் சென்றது, அங்கு பாரசீக கடற்படையின் மனச்சோர்வடைந்த மீதமுள்ள கடற்படைகள் இருந்தன. பாரசீகர்கள், போரைத் தவிர்க்க முயன்று, மைக்கேல் மலைச் சரிவுகளுக்குக் கீழே தங்கள் கடற்படையைக் கொண்டு சென்றனர். மேலும் ஒரு பாரசீக இராணுவக் குழுவின் ஆதரவுடன், அரண் செய்யப்பட்ட முகாமை அமைத்தனர். கிரேக்கத் தளபதி லியோடிசைட்ஸ், எப்படியாயினும் பாரசீகர்களைத் தாக்க முடிவு செய்தார். அதன்படி கடற்படையை தரை இறங்கினார்.

பாரசீகப் படைகள் கடுமையான எதிர்ப்பைக் காட்டிய போதிலும், பலத்த கவசங்களைக் கொண்ட கிரேக்க ஹாப்லைட் வீரர்கள் தங்களைப் போரில் சிறந்தவர்கள் என்று மீண்டும் நிரூபித்தார்கள். இறுதியில் பாரசீக துருப்புக்களை விரட்டியடித்தனர், அவர்கள் தங்கள் முகாமுக்கு ஓடிவிட்டனர். பாரசீக இராணுவத்தின் கூட்டாளிகளாக இருந்த ஐயோனியன் கிரேக்கக் குழுக்கள் அவர்களிடமிருந்து விலகிச் சென்றன. மேலும் பாரசீக முகாம் தாக்கப்பட்டது. இதில் ஏராளமான பாரசீகர்கள் படுகொலை செய்யப்பட்டனர். பின்னர் பாரசீக கப்பல்கள் கைப்பற்றப்பட்டு எரிக்கப்பட்டன. பாரசீக கடற்படையின் முழுமையான அழிவு, பிளாட்டியாவில் மார்டோனியசின் இராணுவத்தின் அழிவுடன் (மைக்கேல் போர் நடந்த அதே நாளில் என்று கூறப்பட்டது), கிரேக்க படையெடுப்பு முழுமையாக முடிவுக்கு கொண்டு வரப்பட்டது.

குறிப்புகள்
-----------

1. ↑  "Archived copy". 2012-10-12 அன்று மூலம் பரணிடப்பட்டது. 2011-06-22 அன்று பார்க்கப்பட்டது.CS1 maint: archived copy as title (link)
2. 1 2  According to Herodotus
ஜப்பானில் நெற்பயிர் நாற்றங்கால்
**நாற்றங்கால்** என்பது சாகுபடி செய்யப்படும் பயிர்களின் விதைகளை அவற்றின் வளர் சூழலுக்கு ஏற்றவாறு சேற்றுப் பாங்கிலோ, புழுதிப் பாங்கிலோ பாவி தனியாக வளர்த்து நடவிற்கு பயன்படுத்த பண்படுத்தும் இடமே ஆகும்.

நாற்றங்கால் வகைகள்
------------------

1. சேற்று நாற்றங்கால்
2. பாய் நாற்றங்கால்
3. புழுதி நாற்றங்கால்

### சேற்று நாற்றங்கால்

இம்முறையில், வழக்கமான நெல் சாகுபடிமுறைக்கு 1 எக்டரில் நடவு செய்ய நாற்றங்கால் பரப்பு 20 சென்ட்டும், திருந்திய சாகுபடிமுறைக்கு 2.5 சென்ட்டும் தேவைப்படுகிறது. நாற்றங்கால் பரப்பு நன்கு நீர் வளம் மிகுந்தும், வடிகால் அமைப்பு உள்ளதாகவும் இருக்க வேண்டும்.

### பாய் நாற்றங்கால்

பாய் நாற்றங்காலில் விதைகளை கான்கிரீட் தரை, பாலிதீன் தாள் அல்லது நாற்று தட்டு போன்ற திடமான மேற்பரப்பில், மெல்லிய அடுக்கில் பரப்பிய மண் கலவையின் மேல், விதை முளைவிட்டு அதன் முளைவேர் 2-3 மிமீ நீளம் வந்த நிலையில் சீராக விதைக்க வேண்டும். தேனி அரண்மனைபுதூரில் இஸ்ரேல் தொழில் நுட்பத்தில் குழிதட்டு காய்கறி நாற்றுகளால் 30 சதவீத மகசூல் அதிகரித்துள்ளதாகக் கூறப்படுகிறது.

### புழுதி நாற்றங்கால்

புழுதி நாற்றங்கால் முறை போதுமான அளவு நீர் வசதி அல்லது கால்வாய் நீர் இல்லாத இடங்களுக்கு ஏற்ற முறையாகும்.

நாற்றங்காலில் பூச்சிக் கட்டுப்பாடு
----------------------------------

தற்பொழுது பெரும்பாலும், நாற்றங்காலில் தோன்றக் கூடிய பூச்சி, நோய்களை கட்டுப்படுத்த ரசாயன பூச்சிக்கொல்லிகள் பயன்படுத்தப்படுகின்றன. இதனால், பூச்சிகளுக்கு பூச்சிக்கொல்லிகளால் எதிர்ப்புத் தன்மை உருவாதல், திடீர் இனப்பெருக்கம், மறு உற்பத்தி, நன்மை செய்யும் பூச்சிகள் அழிந்து போதல், தானியங்களில் பூச்சிக்கொல்லிகளின் வீழ்படிவு தங்குதல், சுற்றுச்சூழல் சீர்கேடு, மனித இனம், கால்நடை, வனவிலங்குகள், நன்மைப் பயக்கும் பூச்சி இனங்களில் நச்சுத்தன்மை ஊடுருவல் போன்ற பின் விளைவுகள் ஏற்படக்கூடும். எனவே மாற்று வழிமுறைகளை (நாற்றங்கால் அமைக்கும் முறை, விதை நேர்த்தி, தண்ணீர், வேப்ப எண்ணெய் ஆகியவற்றை சரியான முறையில் உபயோகப்படுத்துவது, நாற்றங்காலில் 'டி' வடிவ குச்சிகள் நடுவது, உயிரிப்பூச்சிக்கொல்லிகளைப் பயன்படுத்துவது, சீத்தாப்பழக் கொட்டைகள் ஊறவைத்த நீர், புதங்கம் எண்ணெய் போன்றவற்றைப் பயன்படுத்துவது, நாற்றங்கால் வரப்புகளை புல், பூண்டு, களைகள் இல்லாதவாறு செதுக்கி சுத்தமாக வைத்திருப்பது) ஒருங்கிணைந்த முறையில் கடைப்பிடித்து பூச்சி, நோய்களைக் கட்டுப்படுத்தி மேலாண்மை செய்வது சிறந்ததாகும்.

மேற்கோள்கள்
-----------

1. ↑  "நாற்றங்கால் பற்றிய செயல் விளக்கப் பயிற்சி". *தினத்தந்தி*. 27 செப்டம்பர் 2015.. பார்த்த நாள்: 29 மே 2016.
2. 1 2 3  "நாற்றங்கால் மேலாண்மை நாற்றங்கால் வகைகள் மற்றும் அதன் தயாரிப்பு முறைகள்". தமிழ்நாடு வேளாண்மைப் பல்கலைக்கழகம். 29 மே 2016 அன்று பார்க்கப்பட்டது.
3. ↑  "தொரவளூர் கிராமத்தில் தட்டு நாற்றங்கால் அமைப்பது குறித்து விவசாயிகளுக்கு செயல்விளக்க பயிற்சி". *தினகரன் (இந்தியா)*. 25 மே 2016. Archived from the original on 2022-12-10.. பார்த்த நாள்: 29 மே 2016.
4. ↑  "இஸ்ரேல் தொழில் நுட்பத்தில்: பசுமை குடில் காய்கறி நாற்றங்கால்". *தினமலர்*. 24 சனவரி 2016.. பார்த்த நாள்: 29 மே 2016.
5. 1 2  "சுற்றுச்சூழலைப் பாதிக்காமல் நெல் நாற்றங்கால் பராமரிப்பு". *தினமணி*. 24 ஆகத்து 2014.. பார்த்த நாள்: 29 மே 2016.
**இவான் ஒசிபோவிச் யார்கோவ்சுகி** (*Ivan Osipovich Yarkovsky*, போலியம்: Jan Jarkowski, 24 மே 1844 – 22 சனவரி 1902, ஐடெல்பர்கு) ஒரு போலந்துக் கால்வழி உருசியக் குடிமைப் பொறியியலாளர் ஆவார். இவர் உருசியத் தொடர்வண்டிக் குழுமத்தில் பணிபுரிந்தார். இவர் தனது காலத்தில் எவராலும் அவ்வளவாக அறியப்படவில்லை. இவரது இறப்புக்கு நெடுநாட்களுக்குப் பின்னர், 1970 இல் தொடங்கி, சூரியக் குடும்பத்தின் சிறுபொருட்கள்பால் வெப்பக் கதிர்வீச்சின் விளைவுகள் (காட்டாக, சிறுகோள்கள்) எனும் இவரது ஆய்வு யார்கோவ்சுகி விளைவாகவும், யார்கோவ்சுகி-ஓகீப்பே-இராத்சியெவ்சுகி-படாக் சுருக்கமாக, யார்ப் விளைவாகவும் வளர்த்தெடுக்கப்பட்டது. சிறுகோள் 35334 யார்கோவ்சுகி இவரது நினைவாகப் பெயர் இடப்பட்டுள்ளது †. இவர் 1888 இல் இவர் ஈர்ப்பு விசைக்கான எந்திரவியல் விளக்கத்தை உருவாக்கினார்.

அறிவியல் இலக்கியம்
------------------

* Yarkovsky, I. O. (1888), *Hypothese cinetique de la Gravitation universelle et connexion avec la formation des elements chimiques*, Moscow
* Beekman, George (2006), "I.O. Yarkovsky and the Discovery of 'his' Effect", *Journal for the History of Astronomy*, **37**: 71–86, Bibcode:2006JHA....37...71B

வெளி இணைப்புகள்
---------------

* Citations for asteroids discovered at Sormano Astronomical Observatory
**கைலாசகிரி** என்பது இந்திய மாநிலமான ஆந்திராவின் விசாகப்பட்டினம் நகரில் மலைமீது அமைந்த பூங்காவாகும். இந்தப் பூங்காவை விசாகப்பட்டினம் பெருநகர பிராந்திய மேம்பாட்டு ஆணையம் (வி.எம்.ஆர்.டி.ஏ) உருவாக்கியது. இப்பூங்காவானது 380 ஏக்கர் பரப்பில் தாவரங்கள் மற்றும் வெப்பமண்டல மரங்களால் நிறைந்து காணப்படுகிறது. இந்த மலையானது 173 மீட்டர் (568 அடி) உயரம் கொண்டதாகவும், விசாகப்பட்டினம் நகரத்தைக் கவனிக்கச் சிறந்த இடமாகவும் உள்ளது.

ஆந்திர அரசு 2003 ஆம் ஆண்டில் கைலாசகிரியை "சிறந்த சுற்றுலா இடமாக" அறிவித்து பரிசு வழங்கியது. ஒவ்வொரு ஆண்டும் சராசரியாக முப்பதாயிரம் இந்திய மற்றும் வெளிநாட்டுச் சுற்றுலாப் பயணிகள் இந்தப் பூங்காவிற்கு வருகின்றனர். சுற்றுச்சூழலைப் பாதுகாக்க, வி.எம்.ஆர்.டி.ஏ நிறுவனம் இந்த மலையை நெகிழி இல்லாத மண்டலமாக அறிவித்துள்ளது. ஆந்திராவில் முதன்முதலாக அமைக்கப்பட்ட கம்பிவட கார் மலையின் உச்சியினை இணைகிறது. விசாகப்பட்டினம் ரயில் நிலையத்திலிருந்து கைலாசகிரி 10 கி.மீ தொலைவிலும், விசாகப்பட்டினம் துவாரகா பேருந்து நிலையத்திலிருந்து 8 கி.மீ தூரத்திலும் அமைந்துள்ளது.

மலை உச்சியிலிருந்து காட்சிகள்
-----------------------------

கைலாசகிரி மலையிலிருந்து விசாகப்பட்டினம்

படக்காட்சி
----------

* கைலாசகிரியில் ரோப்வே கார்.கைலாசகிரியில் ரோப்வே கார்.
* கைலாசகிரியில் மலர் கடிகாரம்.கைலாசகிரியில் மலர் கடிகாரம்.
* கைலாசகிரியில் நம காட்சி.கைலாசகிரியில் நம காட்சி.
* கைலாசகிரியில் தெலுங்கு சமஸ்கிருதிகா நிகேதானம்.கைலாசகிரியில் தெலுங்கு சமஸ்கிருதிகா நிகேதானம்.
* கைலாசகிரியில் உள்ள சிவன் கோயில்.கைலாசகிரியில் உள்ள சிவன் கோயில்.

மேற்கோள்கள்
-----------

1. ↑  "Kailasagiri Hills reopens to visitors". The Hans India. 11 February 2018 அன்று பார்க்கப்பட்டது.
2. 1 2  "VUDA park". Vizag Urban Development Authority. 31 May 2014 அன்று மூலம் பரணிடப்பட்டது. 31 May 2014 அன்று பார்க்கப்பட்டது.
3. ↑  "Rope Way". Visakhapatnam Urban Development Authority. 2010. 13 August 2014 அன்று மூலம் பரணிடப்பட்டது. 31 August 2014 அன்று பார்க்கப்பட்டது.
**இந்தூர் அருங்காட்சியகம்** (*Indore Museum*) இந்தியாவின் மத்தியப் பிரதேச மாநிலத்தில் உள்ள இந்தோரில் அமைந்துள்ள ஓர் அருங்காட்சியகமாகும்.  இந்தூரில் உள்ள பொது தபால் நிலையத்திற்கு அருகில் இது அமைந்துள்ளது. அருங்காட்சியகத்தில் இரண்டு காட்சியகங்கள் உள்ளன. வரலாற்றுக்கு முந்தைய காலத்திலிருந்து நவீன சகாப்தம் வரையுள்ள அரிய கலைப் பொருள்கள் அருங்காட்சியகத்தில் காட்சிப்படுத்தப்பட்டுள்ளன. புராண சிற்பங்கள், வெவ்வேறு கால நாணயங்கள், பல்வேறு காலங்களின் ஆயுதங்கள் மற்றும் 11 ஆம் நூற்றாண்டுக்கு முந்தைய சிற்பங்கள் அரிய உலர்ந்த தாவரவியல் உயிரினங்கள் அருங்காட்சியகத்தில் காட்சிப்படுத்தப்பட்ட பொருள்களில் சிலவாகும்.

வரலாறு
------

இந்தூர் அருங்காட்சியகம் 1929 ஆம் ஆண்டு அக்டோபர் 1 அன்று நிறுவப்பட்டது. பிரித்தானிய இந்தியா காலத்தில் ஓல்கர் மாநிலம் என்று அழைக்கப்பட்ட இந்தூர் பிராந்தியத்தில் இருந்த தொல்பொருட்களை சேகரித்து வைக்கவே இந்த அருங்காட்சியம் பயன்படுத்தப்பட்டது.  மத்திய அருங்காட்சியகம் என்றும் இவ்வருங்காட்சியகம் அழைக்கப்படுகிறது.

மேற்கோள்கள்
-----------

1. ↑   *India Museums Review*. Ministry of Scientific Research and Cultural Affairs, Government of India.. 1959. .
2. ↑  Central Museum - Indore.indorecity.net.
3. ↑  Madhya Pradesh (India) (1827). *Madhya Pradesh District Gazetteers: Hoshangabad*. Government Central Press. பக். 586–. .
4. ↑  Cynthia Packert Atherton (1997). *The Sculpture of Early Medieval Rajasthan*. BRILL. பக். 10–. பன்னாட்டுத் தரப்புத்தக எண்:90-04-10789-4. .
**கைலாசபுரம் கைலாசநாதசுவாமி கோயில்** தமிழ்நாட்டில் திருநெல்வேலி மாவட்டம், கைலாசபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கைலாசநாதர் சுவாமி, சௌந்தர வள்ளி சன்னதிகளும், விநாயகர் முருகர். பைரவர். விசாலாட்சி உபசன்னதியும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. வைகாசி மாதம் 9ம் நாள் முக்கிய திருவிழாவாக நடைபெறுகிறது. ஆவணி மாதம் திருவிழா நடைபெறுகிறது. வைகாசி மாதம் 9ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மைக்கேல் ஜெய்சினோ** (ஆங்கில மொழி: *Michael Giacchino*) (பிறப்பு:அக்டோபர் 10, 1967) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1994 ஆம் ஆண்டு முதல் திரைப்படம், தொலைக்காட்சி மற்றும் நிகழ்பட ஆட்டம் போன்ற துறைகளில் இசை அமைத்து வருகிறார். இவர் தனது இசையப்பயணத்தில் அகாதமி விருது, பிரைம் டைம் எம்மி விருது மற்றும் மூன்று கிராமி விருதுகளைப் பெற்றுள்ளார்.

இவர் ஜே. ஜே. ஏபிரகாம்சு, மாட் ரீவ்ஸ், பீட் டாக்டர், கொலின் டெரெவர்ரோ, ஜோன் வாட்ஸ், துரூ கோடார்ட், தி வச்சோவ்ஸ்கி போன்ற பிரபல இயக்குனர்களின் திரைப்படங்களில் பணிபுரிந்துள்ளார். மற்றும் ஜுராசிக் பார்க், டாக்டர் ஸ்ட்ரேஞ்ச், இசுபைடர்-மேன்: ஹோம்கம்மிங், சூப்பர் 8, டோன் ஒப் த பிளனட் ஒப் தி ஏப்ஸ், இசுபைடர்-மேன்: பார் பிரம் ஹோம் போன்ற பல திரைப்படங்களுக்கு இசை அமைத்துள்ளார். இவர் கால் ஆஃப் டியூட்டி மற்றும் மெடல் ஆப் கோனார் போன்ற நிகழ்ப்பட ஆட்டங்களுக்கும், அலைஸ், லாஸ்ட், பிரிஞ்சு போன்ற தொலைக்காட்சியை தொடர்களுக்கு இசைமைத்துள்ளார் என்பது குறிப்பிடத்தக்கது.

மேற்கோள்கள்
-----------

1. ↑  Grammy Nominations 2005 – PDF பரணிடப்பட்டது செப்டம்பர் 29, 2007 at the வந்தவழி இயந்திரம்
2. ↑  Goldberg, Matt (July 24, 2016). "Watch: Marvel Studios Debuts New Logo with Fanfare by Michael Giacchino". *Collider*. July 25, 2016 அன்று மூலதளத்திலிருந்து பரணிடப்பட்டது எடுக்கப்பட்டது. July 30, 2016 அன்று பார்க்கப்பட்டது.
3. ↑  "Michael Giacchino to Return for 'Spider-Man: Far From Home'". *Film Music Reporter*. October 10, 2018. October 10, 2018 அன்று பார்க்கப்பட்டது.
4. ↑  "Maintenance". *Cinemusic*.
5. ↑  Lost Soundtrack. Amazon. Retrieved on August 21, 2011.

வெளி இணைப்புகள்
---------------

* ஐ.எம்.டி.பி இணையத்தளத்தில் மைக்கேல் ஜெய்சினோ
**ஆஃப்டர் ஏர்த்** (**அபாய கிரகம்**) இது ஒரு 2013ஆம் ஆண்டு வெளிவந்த சகசம் மற்றும் அறிவியல் திரைப்படம். எம். நைட் ஷியாமளன் என்ற பாண்டிச்சேரி பக்கம் பிறந்த ஒரு இந்திய இயக்குநர் இயக்கிய படம் இது. நீண்டநாட்களாக பெரும் எதிர்பார்ப்பில் இருந்து வெளியான படம். இந்தப் படமானது இயக்குநர் ஷ்யாமளன்னின் முதல் டிஜிட்டல் படமாகும். இந்தப் படம் சோனி எப் 65(Sony F65) டிஜிட்டல் கமெராவில் எடுக்கப்பட்ட முதல் திரைப்படமாகும்.

கதை சுருக்கம்
-------------

அங்கு விண்கலம் தரையில் மோதியதில் இரண்டு துண்டாக உடைந்து ஒன்று நூறு கிலோமீட்டர்க்கு அப்பால் விழுகிறது அப்பாவும் , மகனையும் தவிர அனைவரும் இறக்கின்றனர். வில் ஸ்மித்துக்கு காலில் அடிபடுகிறது. அவர்கள் தங்கள் கிரகத்திற்குத் தகவல் சொல்ல வேண்டுமானால் பீக்கான் என்ற ஒரு ரிமோட் மூலம் சிக்னல் கொடுக்க வேண்டும். இங்குள்ள விண்கலத்தில் அது உடைந்து போய் விட தன் காலில் அடிபட்டு உள்ளதால் நூறு கிலோமீட்டர்க்கு அப்பால் உள்ள மீதி விண்கலத்தில் உள்ள பீக்கான் மூலம் சிக்னல் தர மகனை அனுப்புகிறார் வில் ஸ்மித். மகன் மேற்கொள்ளும் அந்தப் பயணமே படத்தின் மீதி பாதி.

நடிகர்கள்
---------

* ஜேடன் சிமித்
* வில் ஸ்மித்

படத்தின் பிளஸ்
--------------

படத்தின் பெரிய பிளஸ் என்று பார்த்தால் வில் ஸ்மித்ம் அவருடைய உண்மையான மகன் ஜேடன் சிமித்தும் தான். தந்தை மகன் உறவிற்கு அப்படி செட் ஆகிறார்கள்.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *After Earth*
* பாக்சு ஆபிசு மோசோவில் *After Earth*
* அழுகிய தக்காளிகள் தளத்தில் *After Earth*
* Official Wiki
* Common Sense Media Age-Appropriate review of After Earth
**சூழலியல் நகர்ப்புறவியம்** (ecological urbanism) என்பது, சூழலியலின் அடிப்படையில் சமூகம் சார்ந்ததும், சூழலைக் கவனத்தில் கொள்வதுமான ஒரு நகர்ப்புறவியம் ஆகும். இது நகர வடிவமைப்பு, நகரத் திட்டமிடல் ஆகியவற்றின் கோட்பாடுகளையும், நடைமுறைகளையும் சூழலியல் மற்றும் காலநிலையியல், நீரியல், புவியியல், உளவியல், வரலாறு, கலை போன்ற பல்வேறு சூழல் சார்ந்த துறைகளுடன் இணைக்கின்றது. இது, பசுமை நகர்ப்புறவியம், தாங்குநிலை நகர்ப்புறவியம் போன்ற நகர்ப்புறவிய வகைகளிலும் பார்க்கக் குறைந்த அளவான கருத்தியல் அடிப்படையில் இயங்குகிறது. சூழலியல் நகர்ப்புறவியம் பல வழிகளிலும் நிலத்தோற்ற நகர்ப்புறவியத்தில் இருந்து வளர்ச்சியடைந்தது என்பதுடன் அதனை விமர்சிப்பதாகவும் உள்ளது. இது நகர வடிவமைப்பிலும் அதன் மேலாண்மையிலும் முழுதளாவிய அணுகுமுறை ஒன்றின் தேவையை வலியுறுத்துகிறது.

"சூழலியல் நகர்ப்புறவியம்" என்பதற்கு ஈடான "ecourbanismo" (எக்கோஏர்பனிஸ்மோ) என்னும் சொல் கட்டிடக்கலைஞரான மிகுவேல் ருவானோ (Miguel Ruano) என்பவர் எழுதிய எசுப்பானிய மொழி நூலொன்றில் முதன் முதலாகப் பயன்படுத்தப்பட்டது. பின்னர், 2003 ஆம் ஆண்டில் ஒரிகோன் பல்கலைக்கழகத்தில் இடம்பெற்ற மாநாட்டில் இதற்கிணையான Ecological urbanism (எக்கோலாஜிக்கல் ஏர்பனிசம்) என்னும் ஆங்கிலச் சொல் பயன்படுத்தப்பட்டது.

இவற்றையும் பார்க்கவும்
----------------------

* நகர்ப்புறவியம்
* பசுமை நகர்ப்புறவியம்
* தாங்குநிலை நகர்ப்புறவியம்
* புதிய நகர்ப்புறவியம்
* நிலத்தோற்ற நகர்ப்புறவியம்
பசுமைக்குடிலில் நாற்றுகள் வளர்க்கப்படுகின்றன.
**நாற்றுகள்** (Liners) என்னும் சொல் இளம் தாவரங்களைக் குறிக்கும் சொல்லாகும். பெரும்பாலும் தோட்டக்கலையில் இது குழித்தட்டுகளில் வளர்க்கப்படும் இளம் தாவரவகைகளைக் குறிக்கிறது. இந்த நாற்றுகள் பெரும்பாலும் மொத்த வணிகர்களுக்காகு விற்பனைக்காக வளர்க்கப்படுகின்றன. பின்னர் இவை மொத்த வணிகர்களால் மேலும் பெரியதாக வளர்க்கப்பட்டு பின்னர் வாடிக்கையாளர்களுக்கு விற்பனை செய்யப்படுவதும் உண்டு. நாற்றுகள் பெரும்பாலும் விதைகளை முளைக்கவைத்து உருவாக்கப்படுகின்றன. ஆனால் தாவர தண்டு பகுதிகளைக் கொண்டு பதியம் போடுதல், திசு வளர்ப்பு மூலமாகவும் வளா்க்கப்படுவதும் உண்டு. நெகிழிகளாலான குழித்தட்டுகளில் உள்ள ஒவ்வொரு சிற்றறைகளிலும் ஒரு நாற்று என தனித்தனியாக வளா்க்கப்படுகின்றன. நாற்றுகள் பொதுவாக 36 சிற்றை குழித்தட்டுகளில் இருந்து 288 சிற்றறை குழித்தட்டுகள் வரை இருக்கும். வணிக ரீதியிலான நாற்றுப் பண்ணைகளில் பயன்படுத்தப்படும் மிகவும் பொதுவான அளவு 50 மற்றும் 72 சிற்றறைகள் கொண்ட குழிதட்டுகள் ஆகும். தோட்டக்கலையில் பொதுவாக "நாற்று" என்ற சொல் பொதுவாக பல்லாண்டுவாழ்கிற, அலங்கார, மரக் கன்றுகளுக்கான நாற்றுகளைக் குறிக்கப் பயன்படுத்தப்படுகிறது. இதே வடிவத்தில் ஆனால் பெரியதாக உள்ள கொள்கலனில் ஆண்டுக்கணக்கில் செடிகளை வளர்த்து பலன்களை ஈட்ட பயன்படுத்தப்படும் கொள்கலன்களை பிளக்குகள் என குறிப்பிடப்படுவர்.

சான்றுகள்
---------

1. ↑  "Definition of liner plants".
கொச்சியில் ஒரு நாலுகெட்டு வீடு
**நாலுகெட்டு வீடு** About this soundஓலிப்பு (உதவி·தகவல்) (நாலுகட்டு வீடு) என்பது கேரளத்தில் உள்ள மரபுவழி வீடுகளாகும். இத்தகைய வீடுகளை கேரளத்தின் திருச்சூர், ஆலப்புழா, தலசேரி போன்ற இடங்களில் மிகுதியாக பார்க்கலாம். தாய்வழிச் சமூகத்தில் பல தலைமுறைகளாக கூட்டுக் குடும்பமாக வாழ்ந்தவர்களின் பாரம்பரிய வீடாகும். நாலுகெட்டு வீடு, நான்குபுறமும் சதுர வடிவில் கட்டப்பட்டு நடுவில் வானவெளியான முற்றம் கொண்டு நான்கு அறைகள் கொண்ட செவ்வக வடிவ வீடாகும். நடுமுற்றத்தில் வேலைப்பாடுகள் கொண்ட நான்கு மரத் தூண்களால் அழகாக வடிவமைக்கப்பட்டிருக்கும். அதன் நடுவில் துளசி மாடம் இருக்கும். வீட்டின் உள்கட்டமைப்பு பாரம்பரியம் மாறாமல் பிரம்மாண்டமாய் அமைந்திருப்பது வீட்டின் சிறப்பு ஆகும். முன்பகுதியில் விருந்தினர்கள் அமர்வதற்காக மரப் பலகையால் ஆன இருக்கை வடிவமைக்கப்பட்டிருக்கும். இந்த வீட்டிற்கு நான்கு புறமும் வாசல் அமைப்பதும் உண்டு. இந்த நான்கு சதுர பகுதிகளும் வடக்கினி, தெக்கினி, கிழக்கினி, படிஞ்ஞாற்றினி (மேற்குத் தொகுதி) என அழைக்கப்படுகின்றன. நாலுகெட்டு வீட்டின் வடகிழக்கு மூலையில் பூசை அறை அமைக்கப்பட்டிருக்கும். பூசை அறையில் சிலைகள் கிழக்கு நோக்கி வைக்கப்பட்டிருக்கும். இவ்வகை வீடுகள் பெரியக் கூட்டுக் குடும்பங்களுக்காக மருமக்கதாய முறையில் ஒரே கூரையின் கீழ் குடும்ப உறுப்பினர்கள் வாழப் பாரம்பரியமாக கட்டப்பட்டவை. வீட்டைச் சுற்றி வராந்தா இருக்கும். இந்த வராந்தா முழுவதையும் வளைவான மரப்பகுதி கொண்டு அழகாக்கப்பட்டிருக்கும். இதை ‘சாருபடி’ என அழைக்கிறார்கள். இவ்வாறான சாருபடி மரவேலைப்பாடு வீட்டை சுற்றியிருக்கும். வீட்டு உறுப்பினர்கள் பயன்படுத்துவதற்காக ஒரு குளம் இந்த வீட்டுக்கு அருகிலேயே இருக்கும். இந்தக் குளத்துக்கு போவதற்கான பாதை இந்தச் சுற்று வராந்தாவிலிருந்து பிரிந்துசெல்லும்.

இந்த வீடுகளைக் கட்டுவதில் *தச்சு சாஸ்திரமும்* பாரம்பரிய வாஸ்து முறையும் செல்வாக்கு செலுத்துகின்றன. இந்தப் பாரம்பரிய அறிவு வளர்ந்து பாரம்பரியக் கட்டடக் கலையில் நான்கு கிளைகளாக உருவாயின. இந்த நான்கு கிளைகள் தந்திரசமுச்சயா, வாஸ்துவித்யா, மனுஷ்யாலயா-சந்திரிகா, சில்பரத்னா என்ற பெயர்களின் கீழ் அறியப்படுகிறன.

இந்த வீடுகளின் அமைப்பு எளியதாகவும், மிகுதியான எண்ணிக்கையில் வாழும் குடும்பத்தினருக்கு இடமளிக்கும் வகையில் உள்ளவை ஆகும். இதே அமைப்பைக் கொண்டு குடும்பத்தின் தேவைக்கேற்ப *எட்டுகெட்டு* (எட்டு கூடங்களுடனும் இரண்டு முற்றங்களுடனும்), *பதினாறுகெட்டு* (பதினாறு கூடங்களும் நான்கு முற்றங்களுடனும்) என கட்டப்பட்டவை உண்டு. இந்த வகை வீடுகளில் சில வீடுகள் ஒவ்வொரு பகுதியும் சூரிய ஒளியைப் பெறும்வகையில் நன்கு திட்டமிட்டு கட்டப்பட்டுள்ளன. இவை சிறந்த காற்றோட்டமுடையவை, கோடைக் காலத்தில் வீட்டினுள் குறைந்த வெப்ப நிலையே இருக்கும்.

மேற்கோள்கள்
-----------

1. ↑  விபின் (29 மே 2018). "வீட்டை வரையலாம்: நடுமுற்றம் வீடு". *கட்டுரை*. தி இந்து தமிழ். 6 சூன் 2018 அன்று பார்க்கப்பட்டது.
2. ↑  விபின் (18 பெப்ரவரி 2017). "கேரளக் கட்டிடக் கலைகளின் தனித்துவம்". *கட்டுரை*. தி இந்து. 19 பெப்ரவரி 2017 அன்று பார்க்கப்பட்டது.
3. ↑  "நாலுகெட்டு வீடு". *கட்டுரை*. தி இந்து. 10 சூன் 2017. 10 சூன் 2017 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***நாலுகெட்டு வீடு***   
என்பதின் ஊடகங்கள் உள்ளன. 

* Naalukettu: A Magnificent Tradition of Domestic Architecture பரணிடப்பட்டது 2006-10-16 at the வந்தவழி இயந்திரம்
* Naalukettu: A Visual Representation Of The Architecture
* Kerala Nalukettu house plans
**தூள் பறக்குது** என்பது 1993ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ரகுவரன், ரம்யா கிருஷ்ணன், மலேசியா வாசுதேவன், ரவி ராகவேந்திரா ஆகியோர் முக்கிய வேடங்களில் நடித்த இத்திரைப்படத்தை எல். இராஜா இயக்கியிருந்தார். இத்திரைப்படத்திற்கு எம். எஸ். விசுவநாதன் இசையமைத்திருந்தார்.

கதைச்சுருக்கம்
--------------

மென்மையான குணம் கொண்ட ரகுவரனை, ரம்யா கிருஷ்ணன் காதலிக்கிறார். ரகுவரன் குடும்பத்தினர், மலேசியா வாசுதேவனால் கொல்லப்படவே, ரகுவரன் மலேசியா வாசுதேவனை பழிதீர்க்க முயற்சி செய்யும் போது அதனைத் தடுக்கிறார் காவல்துறை அதிகாரி ரவி ராகவேந்திரா. இதையும் மீறி மலேசியா வாசுதேவனை எப்படி பழிதீர்த்தார் என்பதே இப்படத்தின் இறுதிக் காட்சியாகும்.

நடிகர்கள்
---------

* ரகுவரன்
* ரம்யா கிருஷ்ணன்
* ரவி ராகவேந்திரா
* மலேசியா வாசுதேவன்
* எஸ். எஸ். சந்திரன்
* சிந்துஜா

மேற்கோள்கள்
-----------

1. ↑  "Dhool Parakuthu". photofast. 2014-02-21 அன்று மூலம் பரணிடப்பட்டது. 2014-02-12 அன்று பார்க்கப்பட்டது.
2. ↑  "filmography of dool parakkudhu". cinesouth.com. Archived from the original on 2004-12-13. 2014-03-20 அன்று பார்க்கப்பட்டது.CS1 maint: unfit url (link)

வெளியிணைப்புகள்
---------------
**சூழலியல் மற்றும் சட்டம்** (*Ecology and Law*) என்பது நார்வே நாட்டில் உள்ள பெலோனோ சுற்றுச்சூழல் உரிமைகள் மையத்தின் செயிண்ட் பீட்டர்சுபர்க் கிளையால் வெளியிடப்பட்ட ஒரு காலாண்டு இதழாகும். லினா கிரெய்ன் 2008 ஆம் ஆண்டு முதல் இதன் தலைமை பத்திரிகை ஆசிரியராக இருந்து வருகிறார்.  2002 ஆம் ஆண்டு முதல் இந்நிறுவனம் புத்தகங்களை வெளியிடத் தொடங்கியது.

நோக்கம்
-------

பத்திரிகையின் முக்கிய நோக்கம் உருசியாவில் "குடிமக்களின் சுற்றுச்சூழல் உரிமைகளைப் பாதுகாத்தல்" ஆகும்.

முன்னாள் ஆசிரியர்கள்
--------------------

பத்திரிகையின் நிறுவன ஆசிரியர் கிரிகோரி பாசுகோ ஆவார், 2002-2008 ஆம் ஆண்டு காலம் வரை இப் பதவியில் பணியாற்றினார். இவருக்குப் பின் எகோரெங்கோ அலெக்சாண்டர் பதவியேற்றார். பத்திரிகையின் வலைத்தளத்தின்படி, பாசுகோ 2002 ஆம் ஆண்டில் "உருசிய பசிபிக் கடற்படையின் கடற்படைத் தளங்களில் அணுசக்தி பாதுகாப்பை மீறிய வழக்குகளின் பாதுகாப்புக்காக" சிறையில் அடைக்கப்பட்டார்.

மேற்கோள்கள்
-----------

1. 1 2 3  "The Journal 'Ecology and Law'", Bellona Foundation, Saint Petersburg, Russia (in Russian). Retrieved 25 June 2012.

புற இணைப்புகள்
--------------

* அதிகாரப்பூர்வ இணையதளம்  (in Russian)
**கழார்க் கீரன் எயிற்றியனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது குறுந்தொகை 330 எண் கொண்ட பாடல்.

கழார் என்னும் ஊரில் வாழ்ந்த புலவர் இவர்.  

கழாரில் வாழ்ந்த மற்றொரு புலவர் கழார்க் கீரன் எயிற்றியார்.

பாலை நிலப் பெண்ணை எயிற்றி என்பர். பாலைநில ஆண் எயினன். அம்பு எய்வதில் வல்லவன் எயினன். (எய் + இன் + அன்) எயினனுக்குப் பெண்பால் எயிற்றி. காவிரிக்கரை ஊரான கழாரில் வாழ்ந்த புலவர் கீரன். இவர் எயினப் பெண்ணை மணந்துகொஒண்டு வாழ்ந்ததால் கீரன் எயிற்றியனார் என வழங்கப்பட்டார்.

பாடல்
-----

'நலத்தகைப் புலத்தி பசை தோய்த்து எடுத்துத்  

தலைப்புடைப் போக்கித் தண்கயத்து இட்ட  

நீரின் பிரியாப் பரூஉத்திரி கடுக்கும்  

பேரிலைப் பகன்றைப் பொதியவிழ் வான்பூ  

இன்கடுங் கள்ளின் மணம் இல கமழும்  

புன்கண் மாலையும் புலம்பும்  

இன்றுகொல் தோழி அவர் சென்ற நாட்டே'

### பாடல் தரும் செய்தி

அவர் சென்ற நாட்டில் மாலைக் காலத்தில் மலரும் பகன்றைப் பூ பூக்குமா பூக்காதா? பூத்தால் நான் மாலைக் காலத்தில் தனித்து வருந்துவது அவர் நினைவுக்கு வருமல்லவா? என்று தலைவி தோழியிடம் சொல்லித் தன் தனிமையை நொந்துகொள்கிறாள்.

### செடியினம் - பகன்றை

(புலைத்தி என்னும் வண்ணாத்தி துணி வெளுப்பவள். அவள் உழமண் என்னும் பசைமண் நீரில் தோய்த்துச் சூளை வைப்பாள். அப்போது அப்போது உளைமண் நீர் கலந்த துணியை முறுக்கிச் சூளைமேல் அடுக்கி வைப்பாள்.)

அந்த முறுக்குத் துணியைப் போலப் பகன்றைப் பூ முறுக்கிக்கொண்டு பூத்திருக்கும். அந்தப் பூ மாலையில் பூக்கும். கள்ளைப்போல் நாறும்.
இன்று இஸ்லாம் தேசம் தலைவர் லூயிஸ் ஃபரக்கான்
**இஸ்லாம் தேசம்** (*Nation of Islam*) என்பது ஓர் ஆப்பிரிக்க அமெரிக்க சமய மற்றும் பண்பாட்டு அமைப்பு ஆகும்.1930ல் இவ்வமைப்பை வாலஸ் ஃபரத் முகமது என்பவர் டிட்ராயிட், மிச்சிகனில் உருவாக்கினார்.

கொள்கை
------

அமெரிக்காவில் அனைத்து ஆப்பிரிக்க,அமெரிக்கர்களின் ஆன்மீக, மன,சமூக,பொருளாதார நிலையை மேம்படுத்தும் இலக்குகள்.

எலிஜா முகமது
------------

1934ல் ஃபரத் முகமதுக்கு பிறகு, எலிஜா முகமது, இஸ்லாம் தேச அமைப்பை வழி நடத்தினார்.எலிஜா முகமது அமெரிக்காவில் இஸ்லாமிய முகமது பல்கலைக்கழகம் எனும் கல்வி நிறுவனத்தை நிறுவினார்.

மால்கம் எக்ஸ்
-------------

எலிஜா முகமது தலைமை போது புகழ்பெற்ற பேச்சாளர் மால்கம் எக்ஸ் இச்சமயத்தை சேர்ந்ததில் 1950கள், 1960களில் அமெரிக்காவின் சமூக உரிமை இயக்கத்தில் இச்சமயத்துக்கு செல்வாக்கு வந்தது. ஆனால் மால்கம் எக்ஸின் 1965 கொலைக்குப் பின்பு இஸ்லாம் தேசம் பிரிய ஆரம்பித்தது.

புதிய அமைப்பு தோற்றம்
---------------------

1975 இல் எலிஜா முகமது காலமானார். இவரின் மகன், இமாம் வாரித் தீன் முகமது இஸ்லாம் தேசத்தை சுணி இஸ்லாமுக்கு மாற்ற முனைந்தார். இதனால் 1978 இல் இஸ்லாம் தேசம் இரண்டாக பிரிந்தது. வாரித் தீன் முகமது ஒரு பிரிவில் தலைவராக இருந்து பெயரை "முஸ்லிம் அமெரிக்க சங்கம்" என்று மாற்றினார்.

இரண்டாம் பிரிவில் லூயிஸ் ஃபரக்கான் தலைவராக இருந்து அசல் மாதிரி இஸ்லாம் தேசம் மீண்டும் ஏற்படுத்தப் பட்டது.சிக்காகோவில் அமைந்த மரியம் மசூதியில் லூயிஸ் பர்கானின் இஸ்லாம் தேசத்தின் தலைமையகம் உள்ளன.

பத்திரிக்கை
-----------

த பைனல் கால் (இறுதி அழைப்பு) சிக்காகோவில் வெளியிடப்படும் செய்தித்தாள் ஆகும்

இவற்றையும் பார்க்கவும்
----------------------

* கவாஜா கரீப் நவாஸ்

வெளி இணைப்புகள்
---------------

விக்கிமீடியா பொதுவகத்தில்,  
 ***Nation of Islam***   
என்பதின் ஊடகங்கள் உள்ளன. 

* இஸ்லாம் தேசத்தின் அதிகாரபூர்வ இணையத்தளம்
* இஸ்லாம் தேசத்தின் Final Call செய்தித்தாள்
* புதிய இஸ்லாம் தேசம் இணையம்
* இஸ்லாம் தேசம் இஸ்லாம் அல்ல

மேற்கோள்கள்
-----------

1. ↑  MacFarquhar, Neil (February 26, 2007). "Nation of Islam at a Crossroad as Leader Exits". *The New York Times*. .
2. ↑  Nation of Islam. "Nation of Islam in America: A Nation of Beauty & Peace". 10 April 2014 அன்று பார்க்கப்பட்டது.
3. ↑  "A Brief History on the origin of the Nation of Islam in America". Nation of Islam. March 1, 2010. March 29, 2012 அன்று பார்க்கப்பட்டது.
4. ↑  C. Eric Lincoln (1994). *Black Muslims in America*. Wm. B. Eerdmans Publishing Co.. பக். 88, 89 218. பன்னாட்டுத் தரப்புத்தக எண்:0-8028-0703-8. .
5. ↑  Mohammed, Asahed (February 28, 2013). "Nation of Islam Auditors graduation held for third Saviours' Day in a row". Final Call. April 22, 2013 அன்று பார்க்கப்பட்டது.
**கருசூழ் படலங்கள்**(extraembryonic membranes) என்பது கரு வளா்ச்சிக்கு உதவும் நான்கு படலங்களாகும். இத்தகைய படலங்கள் மனிதர் முதல் பூச்சிவரை அனைத்து விலங்குகளிலும் அமைகின்றன. அவை கருமுட்டைகளிலிருந்து உருவானாலும் அவை கருமுட்டையின் பகுதியாக கருதப்படுவதில்லை. இவை பொதுவாக ஊட்டச்சத்து, வளிமப்பரிமாற்றம், கழிவு நீக்கம் ஆகியவற்றில் பங்கு வகிக்கின்ற்ன.

பறவைகள், ஊர்வன, மற்றும் பாலூட்டிகளில் நான்கு செந்தரக் கருசூழ் படலங்கள் உள்ளன. அவை, நுகம் சுற்றியுள்ள நுகப்பை, கருவைச் சுற்றி அதைத் தாங்கும் பனிக்குடம், கருக்கழிவைத் தேக்கிவைக்கும் கருக்கழிவுப் படலம், (இது மேலும், வளிமப் பரிமாற்றத்துக்கும் புறவோட்டில் இருந்து கால்சியத்தை உறிஞ்சவும் உதவுகிறது.)கருப்பைப் புறணி என்பனவாகும். கருப்பைப் புறணி முன்கூறிய அனைத்தையும் சூழ்ந்தமைகிறது. இது முட்டை உருவாகும் நிலையில் கருக்கழிவுப் படலத்தோடு இணைந்து மூச்சுயிர்க்கவும்கழிவுநீக்கவும் உதவும் கருப்புறணிக் கழிவுப் படலமாக மாறிவிடுகிறது.

பூச்சியின் கருசூழ் படலங்களாக, முகைப்புறணிக்கலங்களில் இருந்து உருவாகும் ஊனீர்ப் படலம், பனிக்குடக் குழி(இதன் வெளிப்பாடு செர்க்நல்ட் மரபனால் கட்டுபடுத்தப்படுகிறது), நுகப்பை ஆகியன அமைகின்றன. 

  

மாந்தரிலும் பாலூட்டிகளிலும் இவை கருக்குழவிப் படலங்கள் எனப்படுகின்றன.

மேற்கோள்கள்
-----------

1. ↑  William K. Purves; Gordon H. Orians; H. Craig Heller (5 December 2003). *Life: The Science of Biology*. W. H. Freeman. பக். 423. பன்னாட்டுத் தரப்புத்தக எண்:978-0-7167-9856-9. .
2. ↑  Noble S. Proctor; Patrick J. Lynch (1993). *Manual of Ornithology: Avian Structure & Function*. Yale University Press. பக். 234. பன்னாட்டுத் தரப்புத்தக எண்:0-300-05746-6.
3. ↑  Schmitt-Ott, Urs; Kwan, Chun Wai (2016-02-11). "Morphogenetic functions of extraembryonic membranes in insects". *Current Opinion in Insect Science* **13**: 86–92. doi:10.1016/j.cois.2016.01.009. பப்மெட்:27436557.
**சூழ் அழுத்தம்** *(Ambient pressure)* என்பது ஒரு பொருளின் மீது அதனைச் சுற்றியுள்ள வளிமமோ நீர்மமோ செலுத்தும் அழுத்தம் ஆகும்.

அழுத்தத்திற்கான அனைத்துலக முறை அலகு பாஸ்கல் ஆனது மிகவும் சிறியதான ஒன்று என்பதால் பொதுவாகப் பூமியின் சூழ் அழுத்தம் கிலோ பாஸ்கல் அலகு கொண்டு குறிக்கப்படும். பருவநிலை மாற்றங்கள் காரணமாகக் கடலளவில் சூழ் அழுத்தம் எங்கும் நிலையான ஒன்றாக இராது என்றாலும், ஏறத்தாழ 100 கி.பாஸ்கல் என்று எடுத்துக் கொள்ளலாம். *பார்* என்னும் அளவை கொண்டும் சூழ் அழுத்தம் குறிக்கப்படுவதுண்டு. ஒரு பார் என்பது 100 கி.பாஸ்கல் அளவுக்குச் சமமானது. ஒரு சதுர அங்குலப் பரப்பில் 14.7 பவுண்டு விசை என்னும் அலகிலும் பொதுவாக சூழ் அழுத்தம் வழங்கப்படும்.

கடலடியில் ஆழமாகச் செல்லச் செல்ல, சூழ் அழுத்தமானது அதிகமாகும். நீர் காற்றை விட அடர்த்தியானது என்பதால் கடலடியில் அழுத்தம் கடலுக்கு மேலே இருப்பதை விட அதிகமாகும். காற்று மண்டலத்தில், உயரே செல்லச் செல்ல, சூழ் அழுத்தம் குறையும். நிலவும் சூழ் அழுத்தத்தைக் கொண்டு தரையில் இருந்து எவ்வளவு உயரம் என்பதைக் கணக்கிடவும் முடியும்.

மேற்கோள்கள்
-----------

1. ↑  McGraw-Hill Dictionary of Scientific and Technical Terms Copyright © 2003 by McGraw-Hill Companies, Inc. "Sci-Tech Dictionary ambient pressure on Answers.com". McGraw-Hill Companies, Inc.